ter stont nae der selv magriete doot oft sij insgelix voir
huen man aflivich wordde in twee gelijken deelen gedeylt
sullen wordden dair af deen helicht den voirs henricke
tot sijne wille te bekeen en dand helicht der voirs ma
griete kinden tot huen wille te beken volgen sal ende
ovgelevert wordden Ende dat den selve kinden in desen
gevalle de selve xx r gul voir uut en de helicht
vand ander have voirs volgen sullen ombelast van enige
sculden en lasten die de selve henric en sijn wijf alsdan
sculdich sullen moegen sijn het sij van huen kerckenrechte
oft anders It aengaen den gehielen vliegen erve heeft
geclaert de voirs henric dat hij meest al sijn vliegen
erve zijne kinden voirmaels ovgegeve heeft en laten
volgen en dat hij bynnen sijns wijfs en huer kinden
huyse niet meer vliegen erve en hoeft dan een bedde en
een oircussen dwelc hij wilt dat nae sijn doot sijnder
docht oft huen kinden huers gebreken volge en ovgelevt
wordde Oic hieft hij dair een voirsijdele een tritsoer
en een lavoir dair hij mits der voirs schalen die sijn docht
trecken sal sijne wille mede doen mach die pceelen wilt
hij dat na sijn doot bliven sijnd voirs werdynne oft huen
kinden huers gebreken tot huen wille te bekeen En allet
ande vliegen erve dair bliven sijnde dat die es gecome
van sijns wijfs wegen voirs nu sijnde ende dat die nae
hue doot huen kinden sculdich es te volgen Behalven
alleene een scrijnhoute opslaen tafele die tusschen hen beyde
vercregen es die wilt hij insgelix dat nae sijn doot
sijnd werdynne oft sij dan leeft en huers gebreken huen
kinden volgen en bliven sal tot huen wille te beken met
oic allen alsulken anden vliegen erve alse sij sametlic nae
mails vercrigen mochten Item aengaen den erve dat de
voirs magriete hadde ten tijde alse hue yerste man der
voirs kinden vader aflivich wert dat dat gaen sal soet
nae den lantrechte sculdich es te gave Item oft gebuerde
dat de voirs henric voir der voirs sijnder werdynnen
aflivich wordde dat dan de voirs magriete met allen
den voirs haeflijcken goeden van wat sijden die aencome